ລັດຖະບຸລຸດສະຫະລັດແລະຢູໂຣບ ຢ້ຽມຢາມເກົາຫລີເໜືອ
​ອະດີດ​ປະທານາທິບໍດີ Jimmy Carter ​ແຫ່ງ​ສະຫະລັດ ແລະຄະນະເດີນທາງ​ໄປ​ຮອດ​ເກົາຫລີ​ເໜືອ ໃນມນ ເພອຢຽມຢາມ ເປັນເວລາ 3 ມ.
ບັນດາລັດຖະບຸລຸດທີ່ອອກກິນເບ້ຍບໍານານຈຸນຶ່ງພາຍໃຕ້ການນໍາພາຂອງອະດີດປະທານາທິບໍດີ Jimmy Carter ແຫ່ງສະຫະລັດ ໄດ້ເດີນທາງໄປຮອດເກົາຫລີເໜືອແລ້ວເພື່ອທໍາການຢ້ຽມ ຢາມເປັນເວລາ 3 ມື້ ທີ່ຄາດກັນວ່າຈະເພ່ງເລັງໃສ່ເລື້ອງນີວເຄລຍແລະວິກິດການດ້ານມະ ນຸດສະທໍາທີ່ພວມເພີ່ມຂຶ້ນນັບມື້ຢູ່ທີ່ນັ້ນ ຄະນະດັ່ງກ່າວ ຊຶ່ງຮວມທັງອະດີດຜູ້ນໍາລັດຖະບານ 3 ປະເທດໃນຢູໂຣບ ໄດ້ຖືກຄໍານັບຮັບ ຕ້ອນທີ່ກຸງພຽງຢ້າງໃນວັນອັງຄານມື້ນີ້ ໂດຍທ່ານ Ri Yong Ho ຮອງລັດຖະມົນຕີຕ່າງ ປະເທດແລະໄດ້ຮັບດອກໄມ້ຈາກພວກເດັກນ້ອຍ ພວກນັກຂ່າວໄດ້ຮັບອະນຸຍາດໃຫ້ໄປ ເບິ່ງການເດີນທາງໄປຮອດ ຂອງພວກແຂກຜູ້ມີກຽດຈຸດັ່ງກ່າວ ແຕ່ບໍ່ໄດ້ຮັບອະນຸຍາດໃຫ້ ທໍາການໂອ້ລົມກັບພວກແຂກເຫລົ່ານີ້ ການຢ້ຽມຢາມດັ່ງກ່າວມີຂຶ້ນທ່າມກາງການດໍາເນີນການທາງດ້ານການທູດຮອບໃໝ່ທີ່ມີວັດຖຸປະສົງແນໃສ່ເພື່ອຟື້ນຟູການພົບປະເຈລະຈາ 6 ຝ່າຍຄືນ ກ່ຽວກັບໂຄງການສ້າງອາວຸດນີວເຄລຍຂອງເກົາຫລີເໜືອນັ້ນ ທ່ານ Wu Dawei ຫົວໜ້າຄະນະຜູ້ແທນຈີນໃນການເຈລະຈາ 6 ຝ່າຍໄດ້ເດີນທາງໄປຮອດເກົາຫລີໃຕ້ໃນວັນອັງຄານມື້ນີ້ ເພື່ອທໍາການ ສົນທະນາກັນເລື້ອງເງື່ອນໄຂຕ່າງໆສໍາລັບການຟື້ນຟູການເຈລະຈາກັນຄືນໃໝ່ ທ່ານ Wu ໄດ້ພົບປະ ກັບຫົວໜ້າຄະນະຜູ້ຕາງໜ້າເຈລະຈາຂອງເກົາຫລີເໜືອຢູ່ທີ່ກຸງປັກກິງໃນຕົ້ນເດືອນນີ້ ແຕ່ສື່ມວນຊົນເກົາຫລີໃຕ້ກ່າວວ່າ ທ່ານ Wu ໄດ້ປະຕິເສດຕໍ່ການວິພາກວິຈານທີ່ວ່າທ່ານໄດ້ຖືສານສະບັບນຶ່ງຈາກກຸງພຽງຢ້າງເວລາທ່ານເດີນທາງໄປຮອດກຸງໂຊນນັ້ນ